title: 2012/802/EU: Az Európai Parlament határozata ( 2012. október 23. ) az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről

text:
               20.12.2012

               HU

               Az Európai Unió Hivatalos Lapja

               L 350/82

         AZ EURÓPAI PARLAMENT HATÁROZATA
   (2012. október 23.)
   az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/802/EU)
   AZ EURÓPAI PARLAMENT,

               —

               tekintettel az Európai Gyógyszerügynökség 2010-es pénzügyi évre vonatkozó végleges éves beszámolójára,

               —

               tekintettel az Európai Gyógyszerügynökség 2010-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7–0051/2012),

               —

               tekintettel az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítés elhalasztásáról szóló, 2012. május 10-i határozatára (2), a határozatot kísérő állásfoglalására, valamint az ügynökség ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel az Európai Parlament, a Tanács és a Bizottság által 2012 júniusában – a 2009 márciusában létrehozott, a decentralizált ügynökségekkel foglalkozó intézményközi munkacsoport munkájának eredményeképpen – elfogadott, a decentralizált ügynökségekről szóló együttes nyilatkozatra és az ahhoz mellékelt közös megközelítésre és különösen a közös megközelítés irányításra, működésre, programozásra, elszámoltathatóságra és átláthatóságra vonatkozó szakaszaira,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság második jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7–0298/2012),

               1.

               mentesítést ad az Európai Gyógyszerügynökség ügyvezető igazgatója számára az Ügynökség 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, valamint gondoskodjon közzétételükről az Európai Unió Hivatalos Lapjában (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 27. o.

      (2)  HL L 286., 2012.10.17., 377. o.

      (3)  HL L 248., 2002.9.16., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.
    ---documentbreak---

               20.12.2012

               HU

               Az Európai Unió Hivatalos Lapja

               L 350/84

         AZ EURÓPAI PARLAMENT ÁLLÁSFOGLALÁSA
   (2012. október 23.)
   az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Gyógyszerügynökség 2010-es pénzügyi évre vonatkozó végleges éves beszámolójára,

               —

               tekintettel az Európai Gyógyszerügynökség 2010-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 — C7–0051/2012),

               —

               tekintettel az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítés elhalasztásáról szóló, 2012. május 10-i határozatára (2), a határozatot kísérő állásfoglalására, valamint az ügynökség ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Gyógyszerügynökség létrehozásáról szóló 726/2004/EK európai parlamenti és tanácsi rendeletre (4) és különösen annak 68. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel az Európai Parlament, a Tanács és a Bizottság által 2012 júniusában – a 2009 márciusában létrehozott, a decentralizált ügynökségekkel foglalkozó intézményközi munkacsoport munkájának eredményeképpen – elfogadott, a decentralizált ügynökségekről szóló együttes nyilatkozatra és az ahhoz mellékelt közös megközelítésre és különösen a közös megközelítés irányításra, működésre, programozásra, elszámoltathatóságra és átláthatóságra vonatkozó szakaszaira,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság második jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7–0298/2012),

               A.

               mivel 2012. május 10-én az Európai Parlament elhalasztotta az Európai Gyógyszerügynökség (a továbbiakban: az ügynökség) mentesítéséről és 2010-es pénzügyi évre vonatkozó elszámolásának lezárásáról szóló határozatát,

               B.

               mivel az ügynökség jelentős részben orvosolta a 2012. május 10-i jelentésben megjelölt hiányosságokat, és 2012. július 2-i és 6-i, valamint 2012. augusztus 2-i, 7-i és 24-i levelében lényegi tájékoztatást adott a költségvetési hatóságnak,

               C.

               mivel a mentesítés az Európai Parlament által alkalmazott megfelelő eszköz, amely tényszerű és érdemi érvek alapján történő döntést tesz szükségessé; ebben az összefüggésben emlékeztet a jelenleg hatályos szabályokra, azaz az Európai Közösségek tisztviselőinek személyzeti szabályzatára, az Európai Közösségek egyéb alkalmazottainak alkalmazási feltételeire, az Európai Közösségek általános költségvetésére alkalmazandó költségvetési rendeletre, az ügynökséget létrehozó rendeletre, valamint az ügynökség által kialakított konkrét szakpolitikákra és eljárásokra,

               1.

               emlékeztet az ügynökség munkájának jelentőségére, mivel a lehető legjobb tudományos tanácsadást nyújtja a tagállamoknak és az intézményeknek az emberi, illetve állatgyógyászati felhasználásra szánt gyógyszerek minőségének, biztonságának és hatásosságának értékelésével kapcsolatos kérdésekben;

      A 2009. évi mentesítés nyomon követése

               2.

               megjegyzi, hogy az igazgatótanács 2012. június 7-én jóváhagyta a közbeszerzéssel és szerződésekkel foglalkozó tanácsadó bizottság új felépítését és hatáskörét; üdvözli, hogy a költségvetési hatóság 2009. pénzügyi évre vonatkozó mentesítésről szóló jelentésében kérteknek megfelelően az ügynökség többéves közbeszerzési tervet léptetett életbe a 2012–2014-es időszakra;

      Átvitt előirányzatok és törlések

               3.

               emlékeztet rá, hogy a Számvevőszék jelentése szerint a 2010-es pénzügyi évben magas volt az átvitelek szintje, és nem tartották tiszteletben az évenkéntiség költségvetési alapelvét; üdvözli, hogy az ügynökség megerősítette a díjbevételek előrejelzésére irányuló eljárásait, létrehozva egy csoportot, amely a gyógyszeriparral szoros együttműködésben elemzi a gyógyszeripari termékkel kapcsolatos kutatás helyzetét, annak ügynökséghez való benyújtását megelőzően; tudomásul veszi az ügynökség arra vonatkozó határozott kötelezettségvállalását, hogy együttműködik a Bizottság Költségvetési Főigazgatóságával annak érdekében, hogy a költségvetési rendelet jelenlegi felülvizsgálatával stabil keretrendszer jöjjön létre;

               4.

               teljes mértékben támogatja az ügynökség végrehajtói és igazgatási szinten tett erőfeszítéseit, amelyek a tagállamok nemzeti hatóságai által a szolgáltatásokért biztosított fizetési rendszer reformjára irányulnak, amely rendszernek egyértelműen a valós költségeken kell alapulnia; üdvözli az ügynökség azon kezdeményezését, hogy új javaslatot készít, amelyet benyújt az igazgatótanácsnak; sürgeti az igazgatótanácsot, elvárva, hogy haladéktalanul folytasson vitát és határozzon erről a fizetési rendszerről;

      Átláthatóság és az összeférhetetlenség kezelése

               5.

               tudomásul veszi, hogy az ügynökség 2012 novemberében az érdekelt felek széles körét egybegyűjtve workshopot rendez, hogy kidolgozza a nyilvánosság klinikai kísérletekkel kapcsolatos adatokhoz való hozzáférésének módozatait, valamint tudomásul veszi, hogy előrehaladott az ügynökség tudományos személyzetének kiválasztása és képzése, amelynek célja a nyers adatok elemzésének megerősítése;

               6.

               tudomásul veszi, hogy az ügynökség javította az érdekeltségi nyilatkozatok megvizsgálásával kapcsolatos rendszeres előzetes és utólagos ellenőrzések hatókörét és módszereit, és üdvözli az ügynökség azon döntését, hogy évente értékelni fogja az érdekeltségi nyilatkozatokkal kapcsolatos felülvizsgált politikáját; ezért kéri az ügynökséget, hogy hathavonta tájékoztassa a mentesítésért felelős hatóságot felülvizsgált politikájának végrehajtásáról és különösen a rendszeres előzetes és utólagos ellenőrzésekről;

               7.

               megelégedettséggel veszi tudomásul, hogy az ügynökség megkezdte egyes tudományos bizottságok – elsőként 2012 júliusában a gyermekgyógyászati bizottság (PDCO)) – ülései jegyzőkönyveinek közzétételét; tudomásul veszi, hogy a jegyzőkönyvek valamennyi tudományos bizottság ülésére kiterjedő közzétételének folyamata csak 2013 végére zárul le;

               8.

               tudomásul veszi, hogy az ügynökség az SAP számviteli szoftver központi pénzügyi rendszerként történő bevezetésével kezelte a pénzügyi folyamatokkal és a feladatok nem megfelelő elkülönítéséből adódóan a kifizetések feldolgozása terén felmerülő lehetséges összeférhetetlenségekkel kapcsolatban megjelölt aggályokat;

               9.

               rámutat, hogy 2012 júniusában az ügynökségnél történt egy „forgóajtó-effektus” típusú eset, amikor a Jogi Szolgálat korábbi vezetője vezető ügyvédként állást vállalt egy egyesült államokbeli székhelyű ügyvédi irodában, amelynek számos gyógyszeripari vállalat az ügyfele; tudomásul veszi, hogy az ügyvezető igazgató kezdeményezte a Jogi Szolgálat korábbi vezetője által elvégzett munka felülvizsgálatát; felkéri az ügynökséget, hogy 2012 végéig tájékoztassa a mentesítésért felelős hatóságot a felülvizsgálat eredményéről;

               10.

               tudomásul veszi, hogy az ügynökség megvizsgálta és összevetette az önéletrajzokkal azon szakértőinek és bizottsági tagjainak érdekeltségi nyilatkozatait, akik 2012. január 1. és május 31. között részt vettek az ügynökség tevékenységeiben; megállapítja, hogy a szakértők és bizottsági tagok mintegy 54 %-a frissített önéletrajzot nyújtott be az ügynökségnek; felszólítja az ügynökséget, hogy a következő mentesítési eljárás kezdetéig tájékoztassa a mentesítésért felelős hatóságot a fennmaradó 46 %-ra vonatkozó vizsgálati eljárás időrendjéről és eredményéről;

               11.

               üdvözli az ügynökség kezdeményezését, melynek értelmében honlapján közzéteszi vezető beosztású alkalmazottai és a gyógyszerkészítmények értékelésével foglalkozó szakértők érdekeltségi nyilatkozatait; érdeklődéssel veszi tudomásul, hogy a szakértők jegyzéke összeférhetetlenségi kockázatuk szintjét is jelzi; üdvözli az ügynökség arra irányuló kötelezettségvállalását, hogy 2013 első negyedévétől kezdve az érdekeltségi nyilatkozatok mellett a szakértők adatbázisában szereplő tudományos szakértők szakmai hátterét és végzettségeit is közzéteszi, és az elkövetkező mentesítési eljárások során szorosan figyelemmel fogja kísérni a közzétételt;

               12.

               üdvözli az ügynökség azon bejelentését, hogy bevezeti az érdekeltségi nyilatkozatok előzetes és utólagos ellenőrzésének rendszerét, nevezetesen azáltal, hogy szúrópróbaszerűen összehasonlítja őket a nemzeti szakértők által beadott önéletrajzokkal és egyéb információkkal; kéri, hogy az ügynökség közölje a költségvetési ellenőrző hatósággal ezen új rendszer bevezetésének pontos ütemtervét;

               13.

               osztja az ügynökség azon álláspontját, hogy az érdekeltségi nyilatkozatok megbízhatóságának és őszinteségének magas szintje csak akkor érhető el, ha a gyógyszeripari vállalatok maguk is nyilvánosságra hozzák azon szakértők és kutatóközpontok jegyzékét, akikkel együttműködnek, továbbá a számukra kifizetett összegeket; osztja az ügynökség azon álláspontját, hogy meg kell vizsgálni egy jogalkotási kezdeményezés helytállóságát ezen a területen;

               14.

               elismeri az ügynökség arra irányuló erőfeszítéseit, hogy orvosolja a mentesítésért felelős hatóság összeférhetetlenségek megelőzésével és kezelésével kapcsolatos aggályait; megemlíti különösen a Belső Ellenőrzési Szolgálat (IAS) által az összeférhetetlenségek kezelésével kapcsolatban feltárt esetek felülvizsgálatára, illetve a Pandemrix gyógyászati termék értékelésében részt vevő szakértők lehetséges összeférhetetlenségeinek felülvizsgálatára vonatkozóan a mentesítésért felelős hatóságnak benyújtott 2012. június 29-i és 2012. augusztus 7-i jelentéseket;

               15.

               határozott meggyőződése, hogy a jelenleg hatályos szabályok be nem tartása esetén meg kell tenni a szükséges lépéseket; úgy véli, hogy ilyen esetekben az ügynökségnek pontos ütemtervvel ellátott cselekvési tervet kell készítenie a hiányosságok kiküszöbölésére, és hogy annak végrehajtását az Európai Parlamentnek kell felügyelnie, valamint hogy ezeket a problémákat a lehetséges joghézagok megszüntetése érdekében a jelenlegi szabályok módosításával kell kiküszöbölni;

               16.

               felhívja az ügynökséget, hogy éves tevékenységi jelentéseiben szenteljen külön szakaszt az összeférhetetlenségek megelőzése és kezelése érdekében tett intézkedések leírásának, amelynek többek között az alábbiakra kell kitérnie:

                           —

                           az ellenőrzött állítólagos összeférhetetlenségi esetek száma,

                           —

                           a „forgóajtó-effektus” típusú esetek száma,

                           —

                           a különböző típusú esetekben hozott intézkedések,

                           —

                           a bizalommal való visszaélés miatt indított eljárások száma és eredménye,

                           —

                           az alkalmazott szankciók;

                     kéri az ügynökséget, hogy tájékoztassa a mentesítésért felelős hatóságot a megtett részletes intézkedésekről;

               17.

               fel kívánja hívni a figyelmet arra, hogy az illetékes bizottság szoros kapcsolatban áll az ügynökséggel, mivel évente legalább egyszer eszmecserére hívja meg az ügyvezető igazgatót, képviselői közül kapcsolattartó személyt jelölt ki és kétévente látogatásokat tesz az ügynökségnél; emlékeztet rá, hogy a legutóbbi látogatásra 2011 júniusában került sor;

               18.

               üdvözli általánosságban a fent említett, a decentralizált ügynökségekről szóló együttes nyilatkozatot és közös megközelítést; amelyek bizonyos, a mentesítési eljárás szempontjából lényeges témákkal foglalkoznak, illetve ilyen témákra térnek ki; és úgy véli, hogy a közös megközelítéssel kapcsolatos nyomon követésre vonatkozó, a Bizottság által 2012 végéig előterjesztendő ütemterv megfelelően figyelembe fogja venni ezeket a témákat;

               19.

               a mentesítésről szóló határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (6).

      (1)  HL C 366., 2011.12.15., 27. o.

      (2)  HL L 286., 2012.10.17., 377. o.

      (3)  HL L 248., 2002.9.16., 1. o.

      (4)  HL L 136., 2004.4.30., 1. o.

      (5)  HL L 357., 2002.12.31., 72. o.

      (6)  HL L 286., 2012.10.17., 388. o.


title: 2012/469/EU: A Tanács határozata ( 2012. július 24. ) az Európai Unió által az ENSZ Európai Gazdasági Bizottságának igazgatási bizottságában a sávelhagyásra figyelmeztető rendszerekről szóló előírás-tervezet és a fejlett vészfékező rendszerekről szóló előírás-tervezet tekintetében képviselendő álláspontról  EGT-vonatkozású szöveg

text:
               10.8.2012

               HU

               Az Európai Unió Hivatalos Lapja

               L 213/2

         A TANÁCS HATÁROZATA
   (2012. július 24.)
   az Európai Unió által az ENSZ Európai Gazdasági Bizottságának igazgatási bizottságában a sávelhagyásra figyelmeztető rendszerekről szóló előírás-tervezet és a fejlett vészfékező rendszerekről szóló előírás-tervezet tekintetében képviselendő álláspontról
   (EGT-vonatkozású szöveg)
   (2012/469/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A 97/836/EK tanácsi határozatnak (1) megfelelően a Közösség csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: az 1958. évi felülvizsgált megállapodás).

               (2)

               Az ENSZ-EGB a gépjárműveknek a sávelhagyásra figyelmeztető rendszer tekintetében történő jóváhagyására vonatkozó egységes rendelkezésekről szóló előírás-tervezetében (2), valamint a fejlett vészfékező rendszerekről szóló előírás-tervezetében (3) (a továbbiakban: ENSZ-EGB előírás-tervezetek) foglalt harmonizált követelmények célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy a járművek nagyfokú biztonságot és védelmet nyújtsanak.

               (3)

               A gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló, 2009. július 13-i 661/2009/EK európai parlamenti és tanácsi rendelet (4) kötelezővé teszi sávelhagyásra figyelmeztető rendszerek és fejlett vészfékező rendszerek beépítését egyes M2, N2, M3 és N3 kategóriájú gépjárművekbe.

               (4)

               Helyénvaló meghatározni az 1958. évi felülvizsgált megállapodás értelmében létrehozott igazgatási bizottságban az Unió nevében az ENSZ-EGB előírás-tervezetek elfogadásával kapcsolatban képviselendő álláspontot,

         ELFOGADTA EZT A HATÁROZATOT:
   1. cikk
   Az Európai Unió által az 1958. évi felülvizsgált megállapodás értelmében létrehozott igazgatási bizottságban képviselendő álláspont az, hogy a gépjárműveknek a sávelhagyásra figyelmeztető rendszerek tekintetében történő jóváhagyására vonatkozó egységes rendelkezésekről szóló, az ECE/TRANS/WP.29/2011/78, ECE/TRANS/WP.29/2011/89 és ECE/TRANS/WP.29/2011/91 dokumentumokban foglalt ENSZ-EGB előírás-tervezet mellett szavaz.
   2. cikk
   Az Európai Unió által az 1958. évi felülvizsgált megállapodás értelmében létrehozott igazgatási bizottságban képviselendő álláspont az, hogy a fejlett vészfékező rendszerekről szóló, az ECE/TRANS/WP.29/2011/92 és ECE/TRANS/WP.29/2011/93 dokumentumokban és módosításaikban foglalt ENSZ-EGB előírás-tervezet mellett szavaz.
   3. cikk
   Ez a határozat az elfogadásának napján lép hatályba.

      Kelt Brüsszelben, 2012. július 24-én.

            a Tanács részéről

            az elnök

         A. D. MAVROYIANNIS

      (1)  HL L 346., 1997.12.17., 78. o.

      (2)  ENSZ-EGB dokumentumok: ECE/TRANS/WP.29/2011/78, ECE/TRANS/WP.29/2011/89 és ECE/TRANS/WP.29/2011/91.

      (3)  ENSZ-EGB dokumentumok: ECE/TRANS/WP.29/2011/92, ECE/TRANS/WP.29/2011/92/Amend.1, ECE/TRANS/WP.29/2011/93 és ECE TRANS/WP.29/2011/93/Amend.1.

      (4)  HL L 200., 2009.7.31., 1. o.


title: 2014/518/Euratom: A Tanács határozata ( 2014. április 14. ) az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Bizottság általi, az Európai Atomenergia-közösség nevében történő megkötésének jóváhagyásáról

text:
               6.8.2014

               HU

               Az Európai Unió Hivatalos Lapja

               L 233/20

         A TANÁCS HATÁROZATA
   (2014. április 14.)
   az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Európai Bizottság általi, az Európai Atomenergia-közösség nevében történő megkötésének jóváhagyásáról

      (2014/518/Euratom)

   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel az Európai Bizottság ajánlására,
   mivel:

               (1)

               2012. szeptember 24-én a Tanács felhatalmazta a Bizottságot, hogy tárgyalásokat kezdjen a Szerb Köztársasággal az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (a továbbiakban: jegyzőkönyv) megkötéséről.

               (2)

               E tárgyalások sikeresen lezárultak és a jegyzőkönyvet 2013. december 10-én parafálták.

               (3)

               Jóvá kell hagyni a jegyzőkönyvnek a Bizottság általi megkötését az Európai Atomenergia-közösség hatáskörébe tartozó kérdéseket illetően.

               (4)

               A jegyzőkönyv aláírása és megkötése külön eljárás tárgyát képezi az Unió és a tagállamok hatáskörébe tartozó kérdések tekintetében,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és azok tagállamai, másrészről a Szerb Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (a továbbiakban: a jegyzőkönyv) Bizottság általi, az Európai Atomenergia-közösség nevében történő megkötését a Tanács jóváhagyja.
   A jegyzőkönyv szövegét csatolták az aláírásáról szóló határozathoz.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         C. ASHTON


title: 2010/125/: A Tanács határozata ( 2010. február 25. ) az Európai Unió működéséről szóló szerződés 255. cikkében említett bizottság tagjainak kinevezéséről

text:
               27.2.2010

               HU

               Az Európai Unió Hivatalos Lapja

               L 50/20

         A TANÁCS HATÁROZATA
   (2010. február 25.)
   az Európai Unió működéséről szóló szerződés 255. cikkében említett bizottság tagjainak kinevezéséről
   (2010/125/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre, és különösen annak 255. cikke második bekezdésére,
   tekintettel a Bíróság elnökének 2010. január 26-i kezdeményezésére,
   mivel:

               (1)

               A Szerződés 255. cikkének első bekezdése alapján létrejön egy bizottság, amelynek feladata, hogy a Bíróságra és a Törvényszékre bíráknak vagy főtanácsnokoknak jelölt személyeknek a feladatra való alkalmasságáról azt megelőzően véleményt adjon, hogy a tagállamok kormányai kineveznék őket (a továbbiakban: „bizottság”).

               (2)

               A bizottságot hét személy alkotja, akiket a Bíróság és a Törvényszék korábbi tagjai, a tagállamok legfelsőbb bíróságának tagjai és az elismert szakértelemmel rendelkező jogászok közül választanak ki, és akik közül egy személyre az Európai Parlament tesz javaslatot.

               (3)

               Figyelembe kell venni azt a szempontot, hogy a bizottság összetétele mind földrajzi tekintetben, mind pedig a tagállamok jogrendszereinek képviselete szempontjából kiegyensúlyozott legyen.

               (4)

               Ezért ki kell nevezni a bizottság tagjait és elnökét,

         ELFOGADTA EZT A HATÁROZATOT:
   1. cikk
   A 2010. március 1-jétől kezdődő négyéves időszakra az alábbi személyeket nevezik ki az Európai Unió működéséről szóló szerződés 255. cikkében említett bizottság tagjaivá:

               Jean-Marc SAUVÉ, elnök

               Peter JANN

               Lord MANCE

               Torben MELCHIOR

               Péter PACZOLAY

               Ana PALACIO VALLELERSUNDI

               Virpi TIILI

         2. cikk
   Ez a határozat 2010. március 1-jén lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. február 25-én.

            a Tanács részéről

            az elnök

         A. PÉREZ RUBALCABA


title: A Tanács határozata (1989. március 13.) az Európai Gazdasági Közösség és a Tunéziai Köztársaság között levélváltás formájában létrejött, a Tunéziából származó tartósított gyümölcssalátának a Közösségbe történő behozataláról szóló megállapodás megkötéséről

text:
Fontos jogi nyilatkozat

|

31989D0195

Hivatalos Lap L 073 , 17/03/1989 o. 0049 - 0051

		A Tanács határozata(1989. március 13.)az Európai Gazdasági Közösség és a Tunéziai Köztársaság között levélváltás formájában létrejött, a Tunéziából származó tartósított gyümölcssalátának a Közösségbe történő behozataláról szóló megállapodás megkötéséről(89/195/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel az Európai Gazdasági Közösség és a Tunéziai Köztársaság között létrejött együttműködési megállapodást [1] 1976. április 25-én aláírták, és az 1978. november 1-jén hatályba lépett;mivel az Európai Gazdasági Közösség és a Tunéziai Köztársaság között levélváltás formájában létrejött, a Tunéziából származó tartósított gyümölcssalátának a Közösségbe történő behozataláról szóló megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Tunéziai Köztársaság között levélváltás formájában létrejött, a Tunéziából származó tartósított gyümölcssalátának a Közösségbe történő behozataláról szóló megállapodást a Közösség nevében a Tanács jóváhagyja.A megállapodás szövegét csatolni kell e határozathoz.2. cikkA Tanács elnökét fel kell hatalmazni, hogy kijelölje a megállapodásnak a Közösséget jogilag kötelező aláírására jogosult személyt.3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1989. március 13-án.a Tanács részérőlaz elnökC. Solchaga Catalan[1] HL L 265., 1978.9.27., 2. o.--------------------------------------------------


title: Határozat

text:
               13.2.2015

               HU

               Az Európai Unió Hivatalos Lapja

               C 53/1

         HATÁROZAT
   (2015/C 53/01)
   AZ EURÓPAI PARLAMENT FŐTITKÁRA,
   tekintettel a 723/2004/EK, Euratom tanácsi rendelettel (1) és legutóbb az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek módosításáról szóló, 2013. október 22-i 1023/2013/EU, Euratom európai parlamenti és tanácsi rendelettel (2) módosított 259/68/EGK, Euratom, ESZAK tanácsi rendeletre (3) és különösen a szabályzat 30. cikkére,
   tekintettel az Európai Parlament Elnökségének a kinevezésre jogosult hatóság (AIPN) és a munkaszerződések megkötésére felhatalmazott hatóság (AHCC) hatásköreinek átruházására vonatkozó 2014. január 13-i határozatára,
   tekintettel arra, hogy az Európai Parlament alábbi tartaléklistái 2014. december 31-én érvényüket vesztik:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   tekintettel a Vegyes Bizottság 2014. október 22-i ülésén kiadott véleményére,
   A KÖVETKEZŐ HATÁROZATOT HOZZA:
   1. cikk:
   A következő tartaléklisták érvényessége:

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         2015. december 31-ig meghosszabbításra kerül.
   2. cikk:
   A következő tartaléklisták érvényessége:

               AD/1/10, PE/103/S, PE/104/S, PE/107/S, PE/119/S

         nem kerül meghosszabbításra.

      Kelt Luxembourgban, 2014. december 12.

         Klaus WELLE

            főtitkár

      (1)  HL L 124., 2004.4.27., 1. o.

      (2)  HL L 287., 2013.10.29., 15. o.

      (3)  HL L 56., 1968.3.4., 1. o.


title: 2005/798/EK: A Tanács határozata (2005. november 14.) az Európai Közösség és az Amerikai Egyesült Államok között levélváltás formájában létrejött, a borkereskedelemmel kapcsolatos kérdésekről szóló megállapodás megkötéséről

text:
               18.11.2005

               HU

               Az Európai Unió Hivatalos Lapja

               L 301/14

         A TANÁCS HATÁROZATA
   (2005. november 14.)
   az Európai Közösség és az Amerikai Egyesült Államok között levélváltás formájában létrejött, a borkereskedelemmel kapcsolatos kérdésekről szóló megállapodás megkötéséről
   (2005/798/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               2000. október 23-án a Tanács felhatalmazta a Bizottságot, hogy tárgyalásokat folytasson az Európai Közösség és az Amerikai Egyesült Államok között megkötendő, borkereskedelemről szóló megállapodásról.

               (2)

               A tárgyalások befejeződtek, és 2005. szeptember 14-én mind az Európai Közösség és az Amerikai Egyesült Államok között létrejött, a borkereskedelemről szóló megállapodást, mind pedig az Európai Közösség és az Amerikai Egyesült Államok között levélváltás formájában létrejött, a borkereskedelemmel kapcsolatos kérdésekről szóló megállapodást mindkét fél parafálta.

               (3)

               Különösen az 1493/1999/EK rendeletben nem szereplő borászati kezeléseken esetlegesen átesett egyes importált borok közvetlen emberi fogyasztásra történő kínálatának és értékesítésének engedélyezéséről szóló, 2001. május 22-i 1037/2001/EK tanácsi rendelet (1) és az 1493/1999/EK tanácsi rendeletnek a borágazati termékekre vonatkozóan harmadik országokkal folytatott kereskedelem tekintetében történő végrehajtására vonatkozó részletes szabályok megállapításáról szóló, 2001. április 24-i 883/2001/EK bizottsági rendelet (2) ír elő a borkészítési gyakorlatokkal és az egyes tanúsítási gyakorlatokkal kapcsolatos közösségi szabályoktól való eltéréseket az Egyesült Államokból származó borok javára.

               (4)

               Ezen eltérések 2005. december 31-én járnak le. A borkereskedelemről szóló megállapodás 4. és 9. cikke továbbra is ugyanígy kezeli az Egyesült Államokból származó borokat, de – a megállapodás 17. cikkének (2) bekezdésével összhangban – e rendelkezéseket csak a borkereskedelemről szóló megállapodás 6. cikkének (3) bekezdésében említett írásbeli értesítés kézhezvételét követő második hónap első napjától kell alkalmazni.

               (5)

               Ennélfogva levélváltás formájában egy külön megállapodásról kellett tárgyalni, hogy az kiterjedjen a 2005. december 31-től a borkereskedelemről szóló megállapodás 4. és 9. cikkének alkalmazási időpontjáig terjedő időszakra.

               (6)

               A levélváltás formájában létrejött megállapodást ezért jóvá kell hagyni.

               (7)

               A levélváltás formájában létrejött megállapodás végrehajtásának megkönnyítése érdekében a Bizottságot fel kell hatalmazni, hogy a borpiac közös szervezéséről szóló, 1999. május 17-i 1493/1999/EK tanácsi rendeletben (3) említett eljárással összhangban elfogadja a végrehajtásához szükséges intézkedéseket, beleértve az 1037/2001/EK rendeletben előírt eltérés bármely esetleges meghosszabbítását,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Amerikai Egyesült Államok között levélváltás formájában létrejött, a borkereskedelemmel kapcsolatos kérdésekről szóló megállapodás (a továbbiakban: „a megállapodás”) a Közösség nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.
   3. cikk
   A Tanács felhatalmazza a Bizottságot, hogy az 1493/1999/EK tanácsi rendelet 75. cikkének (2) bekezdésében említett eljárással összhangban elfogadja a megállapodás végrehajtásához szükséges intézkedéseket, beleértve az 1037/2001/EK rendeletben előírt eltérés bármely szükséges meghosszabbítását.
   4. cikk
   Ezt a határozatot az Európai Unió Hivatalos Lapjában közzé kell tenni.

      Kelt Brüsszelben, 2005. november 14-én.

            a Tanács részéről

            az elnökasszony

         T. JOWELL

      (1)  HL L 145., 2001.5.31., 12. o. A legutóbb a 2324/2003/EK rendelettel (HL L 345., 2003.12.31., 24. o.) módosított rendelet.

      (2)  HL L 128., 2001.5.10., 1. o. A legutóbb a 908/2004/EK rendelettel (HL L 163., 2004.4.30., 56. o.) módosított rendelet.

      (3)  HL L 179., 1999.7.14., 1. o. A legutóbb az 1428/2004/EK rendelettel (HL L 263., 2004.8.10., 7. o.) módosított rendelet.
    ---documentbreak---

               18.11.2005

               HU

               Az Európai Unió Hivatalos Lapja

               L 301/16

         LEVÉLVÁLTÁS FORMÁJÁBAN LÉTREJÖTT MEGÁLLAPODÁS
   az Európai Közösség és az Amerikai Egyesült Államok között a borkereskedelemmel kapcsolatos kérdésekről
   Brüsszel,
   Tisztelt Uram!
   Megtiszteltetés számomra megerősíteni az Európai Közösség (a továbbiakban: „a Közösség”) és az Amerikai Egyesült Államok (a továbbiakban: „az Egyesült Államok”) között elért következő egyetértést, az Európai Közösség és az Amerikai Egyesült Államok között létrejött, a borkereskedelemről szóló, 2005. szeptember 14-én parafált megállapodással („a bormegállapodás”) kapcsolatban.
   1.   Figyelemmel annak szükségességére, hogy a felek közötti borkereskedelemben a bormegállapodás hatálybalépéséig, és különösen a megállapodás 4. és 9. cikkének a 17. cikk (2) bekezdésében előírt alkalmazási időpontjáig ne keletkezzenek zavarok, a Közösség továbbra is alkalmazni fogja az alábbiakat:

               a)

               a Közösségnek az 1037/2001/EK tanácsi rendeletben az Egyesült Államokból származó borok tekintetében előírt, a borkészítési gyakorlatokra vonatkozó, az e levél keltétől hatályos, és a 2324/2003/EK tanácsi rendelettel meghosszabbított engedélyei; és

               b)

               a 883/2001/EK bizottsági rendeletben meghatározott, az e levél keltétől hatályos tanúsítási követelmények.

         2.   Feltéve, hogy az 1.a) és 1.b) pontban szereplő feltételek teljesülnek, az Egyesült Államok sem a borkészítési gyakorlatok, sem pedig a termékelőírások alapján nem korlátozza a Közösség területéről származó olyan borok behozatalát, forgalmazását és értékesítését, amelyeket az e levél keltekor hatályos közösségi jogszabályok, rendeletek és követelmények szerint engedélyezett borkészítési gyakorlatok és eljárások alkalmazásával állítottak elő, valamint az Egyesült Államok – az egyesült államokbeli 108–429. sz. közjogi törvény (US Public Law) 2002 (a)(1)(B) szakaszának értelmében – elfogadja e gyakorlatokat és eljárásokat. Az Egyesült Államok részéről tett ezen kötelezettségvállalás a bormegállapodás, és különösen annak 3. cikke hatálya alá tartozó borokra vonatkozik. A bármely fél által, az emberi egészség és biztonság védelme érdekében hozott intézkedések nem tartoznak e kötelezettségvállalás hatálya alá. Az alábbiakban körülírt megállapodás nem tartalmaz a tanúsításra vonatkozó olyan közösségi követelményt, mely szerint a boroknak a Közösségben történő előállítására használt gyakorlatok és eljárások az egyesült államokbeli 108–429. sz. közjogi törvény (US Public Law) 2002. szakaszának értelmében vett megfelelő pincekezelésből állnak.
   3.   Elismerve, hogy a bormegállapodás nem vonatkozik a hét százaléknál (7 %) alacsonyabb alkoholtartalmú borokra, ugyanakkor elismerve, hogy a Közösség területéről származó ilyen borokat a bormegállapodás I. mellékletében felsorolt közösségi jogszabályok, rendeletek és követelmények szerint engedélyezett borkészítési gyakorlatok és eljárások használatával állítják elő, az Egyesült Államok az ilyen borok tekintetében – az egyesült államokbeli 108–429. sz. közjogi törvény (US Public Law) 2002 (a)(1)(B) szakaszának értelmében – vagy az 1.a) és 1.b) pontban szereplő feltételek teljesüléséig vagy a bormegállapodás 4. és 9. cikkének hatálybalépéséig elfogadja e gyakorlatokat és eljárásokat. Ezen túlmenően az alábbiakban körülírt megállapodás nem tartalmaz a tanúsításra vonatkozó olyan közösségi követelményt, mely szerint a 7 százaléknál (7 %) alacsonyabb alkoholtartalmú boroknak a Közösségben történő előállítására használt gyakorlatok és eljárások az egyesült államokbeli 108–429. sz. közjogi törvény (US Public Law) 2002. szakaszának értelmében vett megfelelő pincekezelésből állnak. A bármely fél által, az emberi egészség és biztonság védelme érdekében hozott intézkedések nem tartoznak e kötelezettségvállalás hatálya alá.
   4.   Az 1. és 2. bekezdést a bormegállapodás 4. és 9. cikkének a 17. cikk (2) bekezdésében előírt alkalmazási időpontjáig, de legfeljebb az alábbiakban körülírt megállapodás hatálybalépésének napjától számított hároméves időszakban kell alkalmazni. Az előbbiek ellenére, ha a 4. és 9. cikket e hároméves időszakon belül még nem kell alkalmazni, akkor ez az időszak további két évvel hosszabbodik meg.
   5.   Amennyiben bármelyik fél értesíti a másik felet arról a szándékáról, hogy a bormegállapodást nem kívánja aláírni, vagy amennyiben felmondja a bormegállapodást, az alábbiakban körülírt megállapodás az azon értesítésnek az egyik fél által történő kézhezvétele időpontjától, mely szerint a másik félnek nem áll szándékában a bormegállapodást aláírni vagy – adott esetben – a bormegállapodásnak az annak 14. cikk szerinti felmondása hatályosulásának napjától számított tizenkét hónapot követően szűnik meg.
   6.   Az alábbiakban körülírt jelen megállapodást a másik félhez intézett írásbeli értesítéssel bármelyik fél bármikor felmondhatja. A felmondás az értesítésnek a másik fél által történő kézhezvétel időpontjától számított tizenkét hónapot követően válik hatályossá, kivéve, ha az értesítésben ennél későbbi időpontot jelölnek meg, vagy ha az értesítést a meghatározott időpont előtt visszavonják.
   Megtiszteltetés számomra azt javasolni, hogy amennyiben a fentiek elfogadhatók az Egyesült Államok számára, úgy ez a levél és az Ön azt megerősítő válaszlevele, hogy osztja e megegyezést, az Ön válaszlevele keltének napján hatályba lépő megállapodást hozzon létre a Közösség és az Egyesült Államok között.
   Kérem, Uram, fogadja megkülönböztetett nagyrabecsülésem kifejezését.

         az Európai Közösség részéről

   Tisztelt Uram!
   Megtiszteltetés számomra, hogy igazolhatom mai levelének kézhezvételét, amely a következőképpen szól:

      „Megtiszteltetés számomra megerősíteni az Európai Közösség (a továbbiakban: »a Közösség«) és az Amerikai Egyesült Államok (a továbbiakban: »az Egyesült Államok«) között elért következő egyetértést, az Európai Közösség és az Amerikai Egyesült Államok között létrejött, a borkereskedelemről szóló, 2005. szeptember 14-én parafált megállapodással (»a bormegállapodás«) kapcsolatban.
      1.   Figyelemmel annak szükségességére, hogy a felek közötti borkereskedelemben a bormegállapodás hatálybalépéséig, és különösen a megállapodás 4. és 9. cikkének a 17. cikk (2) bekezdésében előírt alkalmazási időpontjáig ne keletkezzenek zavarok, a Közösség továbbra is alkalmazni fogja az alábbiakat:

                  a)

                  a Közösségnek az 1037/2001/EK tanácsi rendeletben az Egyesült Államokból származó borok tekintetében előírt, a borkészítési gyakorlatokra vonatkozó, az e levél keltétől hatályos, és a 2324/2003/EK tanácsi rendelettel meghosszabbított engedélyei; és

                  b)

                  a 883/2001/EK bizottsági rendeletben meghatározott, az e levél keltétől hatályos tanúsítási követelmények.

            2.   Feltéve, hogy az 1.a) és 1.b) pontban szereplő feltételek teljesülnek, az Egyesült Államok sem a borkészítési gyakorlatok, sem pedig a termékelőírások alapján nem korlátozza a Közösség területéről származó olyan borok behozatalát, forgalmazását és értékesítését, amelyeket az e levél keltekor hatályos közösségi jogszabályok, rendeletek és követelmények szerint engedélyezett borkészítési gyakorlatok és eljárások alkalmazásával állítottak elő, valamint az Egyesült Államok – az egyesült államokbeli 108–429. sz. közjogi törvény (US Public Law) 2002 (a)(1)(B) szakaszának értelmében – elfogadja e gyakorlatokat és eljárásokat. Az Egyesült Államok részéről tett ezen kötelezettségvállalás a bormegállapodás, és különösen annak 3. cikke hatálya alá tartozó borokra vonatkozik. A bármely fél által, az emberi egészség és biztonság védelme érdekében hozott intézkedések nem tartoznak e kötelezettségvállalás hatálya alá. Az alábbiakban körülírt megállapodás nem tartalmaz a tanúsításra vonatkozó olyan közösségi követelményt, mely szerint a boroknak a Közösségben történő előállítására használt gyakorlatok és eljárások az egyesült államokbeli 108–429. sz. közjogi törvény (US Public Law) 2002. szakaszának értelmében vett megfelelő pincekezelésből állnak.
      3.   Elismerve, hogy a bormegállapodás nem vonatkozik a 7 százaléknál (7 %) alacsonyabb alkoholtartalmú borokra, ugyanakkor elismerve, hogy a Közösség területéről származó ilyen borokat a bormegállapodás I. mellékletében felsorolt közösségi jogszabályok, rendeletek és követelmények szerint engedélyezett borkészítési gyakorlatok és eljárások használatával állítják elő, az Egyesült Államok az ilyen borok tekintetében – az egyesült államokbeli 108–429. sz. közjogi törvény (US Public Law) 2002 (a)(1)(B) szakaszának értelmében – vagy az 1.a) és 1.b) pontban szereplő feltételek teljesüléséig vagy a bormegállapodás 4. és 9. cikkének hatálybalépéséig elfogadja e gyakorlatokat és eljárásokat. Ezen túlmenően az alábbiakban körülírt megállapodás nem tartalmaz a tanúsításra vonatkozó olyan közösségi követelményt, mely szerint a 7 százaléknál (7 %) alacsonyabb alkoholtartalmú boroknak a Közösségben történő előállítására használt gyakorlatok és eljárások az egyesült államokbeli 108–429. sz. közjogi törvény (US Public Law) 2002. szakaszának értelmében vett megfelelő pincekezelésből állnak. A bármely fél által, az emberi egészség és biztonság védelme érdekében hozott intézkedések nem tartoznak e kötelezettségvállalás hatálya alá.
      4.   Az 1. és 2. bekezdést a bormegállapodás 4. és 9. cikkének a 17. cikk (2) bekezdésében előírt alkalmazási időpontjáig, de legfeljebb az alábbiakban körülírt megállapodás hatálybalépésének napjától számított hároméves időszakban kell alkalmazni. Az előbbiek ellenére, ha a 4. és 9. cikket e hároméves időszakon belül még nem kell alkalmazni, akkor ez az időszak további két évvel hosszabbodik meg.
      5.   Amennyiben bármelyik fél értesíti a másik felet arról a szándékáról, hogy a bormegállapodást nem kívánja aláírni, vagy amennyiben felmondja a bormegállapodást, az alábbiakban körülírt megállapodás az azon értesítésnek az egyik fél által történő kézhezvétele időpontjától, mely szerint a másik félnek nem áll szándékában a bormegállapodást aláírni vagy – adott esetben – a bormegállapodásnak az annak 14. cikk szerinti felmondása hatályosulásának napjától számított tizenkét hónapot követően szűnik meg.
      6.   Az alábbiakban körülírt jelen megállapodást a másik félhez intézett írásbeli értesítéssel bármelyik fél bármikor felmondhatja. A felmondás az értesítésnek a másik fél által történő kézhezvétel időpontjától számított tizenkét hónapot követően válik hatályossá, kivéve, ha az értesítésben ennél későbbi időpontot jelölnek meg, vagy ha az értesítést a meghatározott időpont előtt visszavonják.
      Megtiszteltetés számomra azt javasolni, hogy amennyiben a fentiek elfogadhatók az Egyesült Államok számára, úgy ez a levél és az Ön azt megerősítő válaszlevele, hogy osztja e megegyezést, az Ön válaszlevele keltének napján hatályba lépő megállapodást hozzon létre a Közösség és az Egyesült Államok között.”

   Megtiszteltetés számomra, hogy megerősíthetem, az Amerikai Egyesült Államok osztja az Ön levelében kifejtett megegyezést, valamint hogy megerősíthetem, hogy az Ön levele és ez a válaszlevél együtt, az e válaszlevél keltének napján hatályba lépő megállapodást hoz létre az Amerikai Egyesült Államok és az Európai Közösség között.
   Kérem, Uram, fogadja megkülönböztetett nagyrabecsülésem kifejezését.

         az Amerikai Egyesült Államok részéről


title: 2011/94/EU: A Tanács határozata ( 2010. május 25. ) a légi közlekedés bizonyos kérdéseiről szóló, az Európai Unió és a Mexikói Egyesült Államok között létrejött megállapodás aláírásáról

text:
               12.2.2011

               HU

               Az Európai Unió Hivatalos Lapja

               L 38/33

         A TANÁCS HATÁROZATA
   (2010. május 25.)
   a légi közlekedés bizonyos kérdéseiről szóló, az Európai Unió és a Mexikói Egyesült Államok között létrejött megállapodás aláírásáról
   (2011/94/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2003. június 5-i határozatával a Tanács felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek uniós szintű megállapodással való felváltásáról.

               (2)

               A Bizottság az Unió nevében tárgyalásokat folytatott a Mexikói Egyesült Államokkal egy, a légi közlekedés bizonyos kérdéseiről szóló megállapodás (a továbbiakban: „a megállapodás”) megkötéséről, összhangban a 2003. június 5-i tanácsi határozat mellékletében foglalt mechanizmusokkal és irányelvekkel.

               (3)

               A Bizottság által megtárgyalt megállapodást alá kell írni, egy későbbi időpontban történő megkötésére figyelemmel,

         ELFOGADTA EZT A HATÁROZATOT:
   1. cikk
   Az Európai Unió és a Mexikói Egyesült Államok között létrejött, a légi szolgáltatások bizonyos kérdéseiről szóló megállapodás aláírását az Európai Unió nevében a Tanács jóváhagyja, a megállapodás megkötésére figyelemmel.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t, figyelemmel a megállapodás egy későbbi időpontban történő megkötésére.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. május 25-én.

            a Tanács részéről

            az elnök

         M. SEBASTIÁN

    ---documentbreak---

               12.2.2011

               HU

               Az Európai Unió Hivatalos Lapja

               L 38/33

         MEGÁLLAPODÁS
   a légi közlekedés bizonyos kérdéseiről az Európai Unió és a Mexikói Egyesült Államok között
   AZ EURÓPAI UNIÓ,
   egyrészről
   A MEXIKÓI EGYESÜLT ÁLLAMOK,
   másrészről
   (a továbbiakban: a felek), a saját hatáskörüknek megfelelően
   TEKINTETTEL az Európai Unió különböző tagállamai és a Mexikói Egyesült Államok között létrejött kétoldalú légiközlekedési megállapodások rendelkezéseire;
   FIGYELEMBE VÉVE, hogy 2003. június 5-én az Európai Közösség tagállamai felhatalmazták az Európai Bizottságot, hogy kétoldalú légiközlekedési megállapodásaik bizonyos rendelkezéseit egy, az Európai Közösség és harmadik országok közötti megállapodásban módosítsa;
   TUDOMÁSUL VÉVE, hogy az Európai Unió kizárólagos hatáskörrel rendelkezik számos olyan kérdést illetően, amelyre az Európai Unió tagállamai és harmadik országok között létrejövő vagy már létrejött kétoldalú légiközlekedési megállapodások kiterjedhetnek;
   FELISMERVE az Európai Unió tagállamai és a Mexikói Egyesült Államok között a légi közlekedés terén fenntartott kapcsolat aktualizálásának jelentőségét, amely által szilárd jogi alap teremthető az Európai Unió és a Mexikói Egyesült Államok közötti légi közlekedésben, és e légi közlekedés folytonossága biztosítható;
   HANGSÚLYOZVA érdekeltségüket a légi közlekedés terén megvalósuló szabad verseny előmozdításában, és annak megakadályozásában, hogy a légitársaságok olyan megállapodásokat kössenek, amelyeknek a verseny megakadályozása, korlátozása vagy torzítása a célja;
   MEGÁLLAPÍTVA, hogy az Európai Uniónak nem célja a közösségi légi fuvarozók és a Mexikói Egyesült Államok légi fuvarozói közti egyensúly befolyásolása, illetve a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   1.   Az Európai Unió bármely olyan tagállamának polgárára történő hivatkozást, amely az I. mellékletben felsorolt bármely kétoldalú megállapodás részes fele, az Európai Unió tagállamának polgárára történő hivatkozásnak kell tekinteni.
   2.   Az Európai Unió olyan tagállamának légi fuvarozójára történő hivatkozást, amely az I. mellékletben felsorolt kétoldalú megállapodások egyikének részes fele, az Európai Unió adott tagállama által kijelölt légi fuvarozóra történő hivatkozásnak kell tekinteni.
   3.   Ez a megállapodás az I. mellékletben felsorolt, meglévő kétoldalú légiközlekedési megállapodások bizonyos rendelkezéseit módosítja, anélkül, hogy a meglévő forgalmi jogokat érintené.
   2. cikk
   Az Európai Unió valamely tagállama általi kijelölés
   1.   E cikk (2) és (3) bekezdésének rendelkezései felülírják a II. melléklet a), illetve b) pontjában felsorolt cikkek vonatkozó rendelkezéseit az Európai Unió egy tagállama által történő légifuvarozó-kijelölés, a légi fuvarozó részére a Mexikói Egyesült Államok által megadott engedélyek, valamint a légi fuvarozó engedélyeinek megtagadása, visszavonása, felfüggesztése vagy korlátozása tekintetében.
   2.   A Mexikói Egyesült Államok az Európai Unió valamely tagállama által megadott kijelölés kézhezvételekor köteles késedelem nélkül megadni a megfelelő engedélyeket, feltéve, hogy:

               a)

               a légi fuvarozó az Európai Unióról szóló szerződés és az Európai Unió működéséről szóló szerződés értelmében az Európai Unió kijelölő tagállamának területén letelepedett, és az Európai Unió jogszabályainak megfelelő érvényes működési engedéllyel rendelkezik; valamint

               b)

               az Európai Uniónak az üzembentartási engedély kiadásáért felelős tagállama gyakorolja és fenntartja a légi fuvarozó hatékony szabályozási ellenőrzését, és az illetékes légiközlekedési hatóságot a kijelölésben egyértelműen meghatározza;

               c)

               a légi fuvarozó közvetlenül vagy többségi tulajdon révén az Európai Unió tagállamainak, vagy azok állampolgárainak, vagy a III. mellékletben felsorolt államoknak vagy azok állampolgárainak a tulajdonában van, vagy többségi irányítása alatt áll.

         3.   A Mexikói Egyesült Államok megtagadhatja, visszavonhatja, felfüggesztheti vagy korlátozhatja az Európai Unió egy tagállamában kijelölt légi fuvarozó engedélyeit, ha a (2) bekezdésben említett valamely feltétel nem teljesül.
   Az e bekezdés szerinti jog gyakorlása során a Mexikói Egyesült Államok nem alkalmazhat honosság szerinti megkülönböztetést az Európai Unió légi fuvarozói között.
   3. cikk
   Biztonság
   1.   A II. melléklet c) pontjában felsorolt cikkek rendelkezései kiegészülnek az e cikk (2) bekezdésének rendelkezéseivel.
   2.   Ha az Európai Unió egy tagállama olyan légi fuvarozót jelöl ki, amelynek szabályozási ellenőrzését az Európai Unió egy másik tagállama gyakorolja és tartja fenn, a Mexikói Egyesült Államoknak a légi fuvarozót kijelölő uniós tagállam és a Mexikói Egyesült Államok között létrejött megállapodásban foglalt biztonsági rendelkezések szerinti jogai ugyanúgy érvényesülnek mind a biztonsági előírásoknak az adott másik uniós tagállam általi elfogadása, végrehajtása és betartása tekintetében, mind pedig az adott légi fuvarozó működési engedélye tekintetében.
   4. cikk
   Megfelelés a versenyszabályoknak
   1.   A Mexikói Egyesült Államok és az Európai Unió tagállamai között létrejött kétoldalú megállapodások egyike sem

               a)

               részesítheti előnyben azoknak a vállalkozások közötti megállapodásoknak, vállalkozások társulásai által hozott döntéseknek vagy összehangolt gyakorlatnak az elfogadását, amelyek a versenyt megakadályozzák, torzítják vagy korlátozzák;

               b)

               erősítheti bármely ilyen jellegű megállapodás, döntés vagy összehangolt gyakorlat hatásait; vagy

               c)

               ruházhatja át a felelősséget egy magánszektorbeli gazdasági szereplőre a versenyt megakadályozó, torzító vagy korlátozó intézkedések meghozataláért.

         2.   Az I. mellékletben felsorolt kétoldalú megállapodásoknak az (1) bekezdésével ellentétes rendelkezései nem alkalmazhatók.
   5. cikk
   A megállapodás mellékletei
   E megállapodás mellékletei a megállapodás szerves részét képezik.
   6. cikk
   Felülvizsgálat és módosítás
   A felek kölcsönös megegyezés alapján, írásban bármikor felülvizsgálhatják vagy módosíthatják ezt a megállapodást. A módosítások az e megállapodás 7. cikkének (1) bekezdésében foglalt eljárással összhangban válnak hatályossá.
   7. cikk
   Hatálybalépés
   1.   Ez a megállapodás azon utolsó értesítés keltétől számított harminc (30) nap után lép hatályba, amelyben a felek diplomáciai úton írásban értesítették egymást arról, hogy a megállapodás hatálybalépéséhez szükséges belső eljárásaik lezárultak.
   2.   Az I. melléklet b) pontjában szereplő kétoldalú megállapodásokra azok hatálybalépésétől kezdve alkalmazandó a megállapodás.
   3.   E megállapodás és az I. mellékletben felsorolt kétoldalú megállapodások rendelkezései közötti eltérés esetén ez a megállapodás az irányadó.
   8. cikk
   Megszűnés
   1.   Abban az esetben, ha az I. mellékletben felsorolt valamely kétoldalú megállapodás megszűnik, e megállapodás valamennyi, az említett megállapodásra vonatkozó rendelkezése egyidejűleg hatályát veszti.
   2.   Abban az esetben, ha az I. mellékletben felsorolt valamennyi kétoldalú megállapodás megszűnik, a legutolsó megállapodás megszűnésének időpontjában ez a megállapodás is megszűnik.

      FENTIEK HITELÉÜL, a kellő meghatalmazással rendelkező alulírottak, e megállapodást kézjegyükkel látták el.
      KELT Brüsszelben, a kétezer-tizedik év december havának tizenötödik napján, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovénnyelven, két eredeti példányban, amelynek szövege minden nyelven hiteles. Eltérés esetén a spanyol szöveg az irányadó.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Съединените мексикански щати
         Por los Estados Unidos Mexicanos
         Za Spojené státy mexické
         For De Forenede Mexicanske Stater
         Für die Vereinigten Mexikanischen Staaten
         Mehhiko Ühendriikide nimel
         Για τις Ηνωμένες Πολιτείες του Μεξικού
         For the United Mexican States
         Pour les Etats-Unis mexicains
         Per gli Stati Uniti messicani
         Meksikas Savienoto Valstu vārdā –
         Meksikos Jungtinių Valstijų vardu
         A Mexikói Egyesült Államok részéről
         Għall-Istati Uniti Messikani
         Voor de Verenigde Mexicaanse Staten
         W imieniu Meksykańskich Stanów Zjednoczonych
         Pelos Estados Unidos Mexicanos
         Pentru Statele Unite Mexicane
         Za Spojené štáty mexické
         Za Združene države mehike
         Meksikon yhdysvaltojen puolesta
         För Mexikos förenta stater

   I. MELLÉKLET

      A MEGÁLLAPODÁS 1. CIKKÉBEN EMLÍTETT KÉTOLDALÚ MEGÁLLAPODÁSOK JEGYZÉKE

               a)

               A Mexikói Egyesült Államok és az Európai Unió tagállamai között létrejött kétoldalú légiközlekedési megállapodások, amelyeket e megállapodás aláírásának napján már megkötöttek és/vagy aláírtak:

                           —

                           A Mexikói Egyesült Államok kormánya és az Osztrák Szövetségi Köztársaság kormánya közötti, Bécsben, Ausztriában, 1995. március 27-én aláírt légiközlekedési megállapodás, a továbbiakban „Mexikó–Ausztria megállapodás”,

                           —

                           A Mexikói Egyesült Államok kormánya és a Belga Királyság kormánya közötti, Mexikóvárosban, 1999. április 26-án aláírt légiközlekedési megállapodás, a továbbiakban „Mexikó–Belgium megállapodás”,

                           —

                           A Mexikói Egyesült Államok kormánya és a Cseh és Szlovák Szövetségi Köztársaság kormánya közötti, Mexikóvárosban, 1990. augusztus 14-én aláírt légiközlekedési megállapodás, a továbbiakban „Mexikó–Cseh Köztársaság megállapodás”,

                           —

                           A Mexikói Egyesült Államok kormánya és a Francia Köztársaság kormánya között létrejött légiközlekedési megállapodást módosító és kiegészítő, Párizsban és Mexikóvárosban 2004. január 13-án és február 4-én kelt jegyzékváltással megkötött megállapodás által módosított, a Mexikói Egyesült Államok kormánya és a Francia Köztársaság kormánya közötti, Párizsban, Franciaországban 1993. május 18-án aláírt légiközlekedési megállapodás, a továbbiakban „Mexikó–Franciaország megállapodás”,

                           —

                           A Mexikói Egyesült Államok kormánya és a Német Szövetségi Köztársaság közötti, Mexikóvárosban, 1967. március 8-án aláírt légiközlekedési megállapodás, a továbbiakban „Mexikó–Németország megállapodás”,

                           —

                           A Mexikói Egyesült Államok kormánya és az Olasz Köztársaság között 1965. december 23-án létrejött légiközlekedési megállapodást módosító és kiegészítő, Rómában, Olaszországban 2004. augusztus 2-án és december 7-én kelt jegyzékváltással megkötött megállapodás által módosított, a Mexikói Egyesült Államok kormánya és az Olasz Köztársaság közötti, Mexikóvárosban, 1965. december 23-án aláírt légiközlekedési megállapodás, a továbbiakban „Mexikó–Olaszország megállapodás”,

                           —

                           A Mexikói Egyesült Államok kormánya és a Luxemburgi Nagyhercegség kormánya közötti, Mexikóvárosban, 1996. március 19-én aláírt légiközlekedési megállapodás, a továbbiakban “Mexikó–Luxemburg megállapodás”,

                           —

                           A Mexikói Egyesült Államok kormánya és a Holland Királyság kormánya között 1971. december 6-án létrejött légiközlekedési megállapodást módosító, Mexikóvárosban 1992. augusztus 24-én kelt jegyzékváltással megkötött megállapodás által módosított, a Mexikói Egyesült Államok kormánya és a Holland Királyság kormánya közötti, Mexikóvárosban, 1971. december 6-án aláírt légiközlekedési megállapodás, a továbbiakban „Mexikó–Hollandia megállapodás”,

                           —

                           A Mexikói Egyesült Államok kormánya és a Lengyel Köztársaság kormánya közötti, Mexikóvárosban, 1990. október 11-én aláírt légiközlekedési megállapodás, a továbbiakban „Mexikó–Lengyelország megállapodás”,

                           —

                           Mexikó és Portugália kormánya közötti, Lisszabonban, Portugáliában, 1948. október 22-én aláírt polgári légiközlekedési megállapodás, a továbbiakban „Mexikó–Portugália megállapodás”,

                           —

                           A Mexikói Egyesült Államok kormánya és a Spanyol Királyság kormánya közötti, Mexikóvárosban, 1978. november 21-én aláírt légiközlekedési megállapodás, a továbbiakban „Mexikó–Spanyolország megállapodás”,

                           —

                           A Mexikói Egyesült Államok kormánya és a Nagy-Britannia és Észak-Írország Egyesült Királyságának kormánya közötti, Mexikóvárosban, 1988. november 18-án aláírt légiközlekedési megállapodás, a továbbiakban “Mexikó–Egyesült Királyság megállapodás”.

               b)

               A Mexikói Egyesült Államok és az Európai Unió tagállamai között létrejött légiközlekedési megállapodások, amelyek e megállapodás aláírásának napján még nem léptek hatályba:

                           —

                           A Mexikói Egyesült Államok és a Spanyol Királyság közötti, Madridban, Spanyolországban, 2003. április 8-án aláírt légiközlekedési megállapodás.

         II. MELLÉKLET

      AZ I. MELLÉKLETBEN FELSOROLT MEGÁLLAPODÁSOKBAN SZEREPLŐ ÉS A MEGÁLLAPODÁS 2. ÉS 3. CIKKÉBEN EMLÍTETT CIKKEK JEGYZÉKE

               a)

               Tagállam általi kijelölés:

                           —

                           a Mexikó–Ausztria megállapodás 3. cikke,

                           —

                           a Mexikó–Belgium megállapodás 3. cikke,

                           —

                           a Mexikó–Cseh Köztársaság megállapodás 3. cikke,

                           —

                           a Mexikó–Franciaország megállapodás 3. cikke,

                           —

                           a Mexikó–Németország megállapodás 3. cikke,

                           —

                           a Mexikó–Olaszország megállapodás 3. cikke,

                           —

                           a Mexikó–Luxemburg megállapodás 3. cikke,

                           —

                           a Mexikó–Hollandia megállapodás 3. cikke,

                           —

                           a Mexikó–Lengyelország megállapodás 3. cikke,

                           —

                           a Mexikó–Portugália megállapodás II. cikke,

                           —

                           a Mexikó–Spanyolország megállapodás 3. cikke,

                           —

                           a Mexikó–Egyesült Királyság megállapodás 4. cikke,

               b)

               Az engedélyek megtagadása, visszavonása, felfüggesztése vagy korlátozása:

                           —

                           a Mexikó–Ausztria megállapodás 4. cikke,

                           —

                           a Mexikó–Belgium megállapodás 5. cikke,

                           —

                           a Mexikó–Cseh Köztársaság megállapodás 4. cikke,

                           —

                           a Mexikó–Franciaország megállapodás 4. cikke,

                           —

                           a Mexikó–Németország megállapodás 4. cikk első mondata,

                           —

                           a Mexikó–Olaszország megállapodás 4. cikke,

                           —

                           a Mexikó–Luxemburg megállapodás 4. cikke,

                           —

                           a Mexikó–Hollandia megállapodás 4. cikke,

                           —

                           a Mexikó–Lengyelország megállapodás 4. cikke,

                           —

                           a Mexikó–Portugália megállapodás VII. cikke,

                           —

                           a Mexikó–Spanyolország megállapodás 4. cikke,

                           —

                           a Mexikó–Egyesült Királyság megállapodás 5. cikke,

               c)

               Biztonság:

                           —

                           a Mexikó–Ausztria megállapodás 6. cikke,

                           —

                           a Mexikó–Belgium megállapodás 7. cikke,

                           —

                           a Mexikó–Cseh Köztársaság megállapodás 6. cikke,

                           —

                           a Mexikó–Franciaország megállapodás 6a. cikke,

                           —

                           a Mexikó–Olaszország megállapodás 6a. cikke,

                           —

                           a Mexikó–Luxemburg megállapodás 6. cikke,

                           —

                           a Mexikó–Hollandia megállapodás 6. cikke,

                           —

                           a Mexikó–Portugália megállapodás V. cikke,

                           —

                           a Mexikó–Egyesült Királyság megállapodás 8. cikke.

         III. MELLÉKLET

      A MEGÁLLAPODÁS 2. CIKKÉBEN EMLÍTETT EGYÉB ÁLLAMOK JEGYZÉKE

               a)

               Az Izlandi Köztársaság (az Európai Gazdasági Térségről szóló megállapodás értelmében),

               b)

               A Liechtensteini Hercegség (az Európai Gazdasági Térségről szóló megállapodás értelmében),

               c)

               A Norvég Királyság (az Európai Gazdasági Térségről szóló megállapodás értelmében),

               d)

               A Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében).


title: A Tanács rendelete (1983. július 25.) a Közösségnek az 1982. november 11-én Varsóban aláírt, a Balti-tenger és a Baeltek vizeiben élő erőforrások halászatáról és védelméről szóló egyezményt aláíró államok képviselőinek konferenciájához csatolt jegyzőkönyvvel módosított egyezményhez történő csatlakozásáról

text:
Fontos jogi nyilatkozat

|

31983D0414

Hivatalos Lap L 237 , 26/08/1983 o. 0004 - 0004 finn különkiadás fejezet 15 kötet 4 o. 0127  spanyol különkiadás fejezet 04 kötet 2 o. 0129  svéd különkiadás fejezet 15 kötet 4 o. 0127  portugál különkiadás fejezet 04 kötet 2 o. 0129

		A Tanács rendelete(1983. július 25.)a Közösségnek az 1982. november 11-én Varsóban aláírt, a Balti-tenger és a Baeltek vizeiben élő erőforrások halászatáról és védelméről szóló egyezményt aláíró államok képviselőinek konferenciájához csatolt jegyzőkönyvvel módosított egyezményhez történő csatlakozásáról(83/414/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. cikkére,tekintettel a Bizottság javaslatára [1],tekintettel az Európai Parlament véleményére [2],mivel a Balti-tenger és a Baeltek vizeiben élő erőforrásainak a kezeléséhez és védelméhez nemzetközi szabályozásra van szükség;mivel e célból 1973. szeptember 13-án Gdanskban aláírták a Balti-tenger és a Baeltek vizeiben élő erőforrások halászatáról és védelméről szóló egyezményt (a továbbiakban a "Gdanski Egyezmény"), amely 1974. július 28-án hatályba lépett;mivel nem csak önállóan, hanem harmadik országokkal szembeni szerződéses kötelezettségvállalások esetében és nemzetközi szervezetek keretén belül is kizárólag a Közösség illetékes a tenger élő erőforrásainak védelmére irányuló intézkedéseket hozni;mivel a Gdanski Egyezményt aláíró két tagállam, nevezetesen a Dán Királyság és a Német Szövetségi Köztársaság, 1977-ben az Egyezmény módosítására vonatkozó javaslatokat nyújtott be a lengyel kormányhoz, az Egyezmény letéteményeséhez, hogy lehetővé váljék a Közösség csatlakozása az Egyezményhez;mivel a Gdanski Egyezmény szerződő államai 1982. november 11-én jegyzőkönyvet írtak alá, amely az Egyezmény módosítására irányuló javaslatokat, többek között az említett dán–német javaslatot tartalmazza;mivel e módosítások 90 nappal azt követően lépnek hatályba, hogy a letéteményes kormány valamennyi féltől megkapja az értesítést a módosítások elfogadásáról; mivel a kérdéses hatálybalépést követően a Közösség csatlakozhat a Gdanski Egyezményhez;mivel annak érdekében, hogy hozzájáruljanak a Gdanski Egyezmény hatálya alá tartozó azon területek élő erőforrásainak védelméhez, amelyeken a közösségi halászok tevékenységeiket végzik, szükséges, hogy a Közösség csatlakozzon az Egyezményhez,A KÖVETKEZŐKÉPPEN HATÁROZOTT:1. cikkAz Európai Gazdasági Közösségnek az 1982. november 11-én Varsóban aláírt egyezmény szerződő államai képviselőinek konferenciáján elfogadott jegyzőkönyvvel módosított, a Balti-tenger és a Baeltek vizeiben élő erőforrások halászatáról és védelméről szóló egyezményhez történő csatlakozását a Közösség jóváhagyja.Az egyezmény szövegét és a jegyzőkönyvet csatolták e határozathoz.2. cikkA csatlakozási okiratot az Egyezmény [3] XVIII. cikkével összhangban a Tanács elnöke a Lengyel Népköztársaság kormányánál helyezi letétbe.3. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1983. július 25-én.a Tanács részérőlaz elnökC. Simitis[1] HL C 117., 1983.4.30., 4. o.[2] 1983. július 8-i vélemény (a Hivatalos Lapban még nem tették közzé).[3] Az egyezmény hatálybalépésének napját a Közösség tekintetében a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: A Tanács és a Bizottság határozata (2004. február 23.) az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodás megkötéséről

text:
Fontos jogi nyilatkozat

|

32004D0239

Hivatalos Lap L 084 , 20/03/2004 o. 0001 - 0002

		A Tanács és a Bizottság határozata(2004. február 23.)az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodás megkötéséről(2004/239/EK, Euratom)AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Uniót létrehozó szerződésre, és különösen annak 310. cikkére, a 300. cikk (2) bekezdése első albekezdésének utolsó mondatával és a (3) bekezdés második albekezdésével összefüggésben [1],tekintettel az Európai Atomenergia-közösséget létrehozó szerződésre, és különösen annak 101. cikke második albekezdésére,tekintettel a Bizottság javaslatára [2],tekintettel az Európai Parlament hozzájárulására [3],tekintettel a Tanácsnak az Európai Atomenergia-közösséget létrehozó szerződés 101. cikke alapján megadott jóváhagyására,mivel:(1) Az Európai Közösség nevében, a 2001. április 4-i tanácsi határozatnak megfelelően 2001. április 9-én Luxembourgban – a megkötésének feltételére is figyelemmel – aláírták az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodást.(2) Az e megállapodásban szereplő kereskedelmi rendelkezések – amelyek a stabilizációs és társulási folyamat keretén belül végrehajtott politikához kötődnek és kivételes jellegűek – az Európai Unió számára nem jelentenek precedenst a Közösségnek a Nyugat-Balkánon kívüli harmadik országokkal kapcsolatos kereskedelmi politikájában.(3) E megállapodásnak az Európai Közösséget létrehozó szerződés harmadik részének IV. címével kapcsolatos rendelkezései az Egyesült Királyságot és Írországot különálló szerződő felekként kötik és nem az Európai Közösség tagállamaiként addig, amíg az Egyesült Királyság vagy Írország nem értesíti Macedónia Volt Jugoszláv Köztársaságot arról, hogy az Európai Közösség tagjaként köti, az Európai Unióról és az Európai Közösséget létrehozó szerződéshez csatolt, az Egyesült Királyság és Írország álláspontjáról szóló jegyzőkönyvnek megfelelően. Ugyanezen rendelkezések vonatkoznak Dániára, az említett szerződésekhez csatolt, Dánia álláspontjáról szóló jegyzőkönyvnek megfelelően.(4) Jóvá kell hagyni a megállapodást,A KÖVETKEZŐKÉPPEN HATÁROZOTT:1. cikkAz egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodást, a mellékleteket és a záróokmányhoz csatolt nyilatkozatokat az Európai Közösség és az Európai Atomenergia-közösség nevében jóváhagyják.Az első albekezdésben szereplő szövegeket csatolták e határozathoz.2. cikk(1) A Stabilizációs és Társulási Tanács, valamint a Stabilizációs és Társulási Bizottság által elfogadandó álláspontot – amennyiben ez utóbbi a Stabilizációs és Társulási Tanács felhatalmazása alapján jár el – a Tanács a Bizottság javaslatára, vagy adott esetben a Bizottság határozza meg, a Szerződések vonatkozó rendelkezéseivel összhangban.(2) A stabilizációs és társulási megállapodás 109. cikkével összhangban a Stabilizációs és Társulási Tanácsban a Tanács elnöke tölti be az elnöki tisztet. A Stabilizációs és Társulási Bizottságban annak eljárási szabályzata alapján a Bizottság valamely képviselője az elnök.(3) A Stabilizációs és Társulási Tanács és a Stabilizációs és Társulási Bizottság határozatainak az Európai Unió Hivatalos Lapjában való kihirdetéséről szóló határozatot esetenként a Tanács illetve a Bizottság hozza meg.3. cikkA Tanács elnöke felhatalmazást kap, hogy kijelölje az Európai Közösség nevében a megállapodás 127. cikkében meghatározott értesítési okmány letétbe helyezésére jogosult személy(eke)t. Az Európai Atomenergia-közösség nevében a Bizottság elnöke letétbe helyezi az említett értesítési okmányokat.Kelt Brüsszelben, 2004. február 23-án.a Tanács részérőlaz elnökB. Cowena Bizottság részérőlaz elnökRomano Prodi[1] Az Európai Közösség átvette az ESZAK minden jogát és kötelezettségét annak 2002. július 23-i lejártakor. (HL L 194., 2002.7.23., 35. o.)[2] HL C 213. E, 2001.7.31., 23. o.[3] HL C 27. E, 2002.1.31., 59. o.--------------------------------------------------


title: A Tanács 2012/812/KKBP határozata ( 2012. december 20. ) az Irakról szóló 2003/495/KKBP közös álláspont módosításáról

text:
               21.12.2012

               HU

               Az Európai Unió Hivatalos Lapja

               L 352/54

         A TANÁCS 2012/812/KKBP HATÁROZATA
   (2012. december 20.)
   az Irakról szóló 2003/495/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2003. július 7-én elfogadta az Egyesült Nemzetek Biztonsági Tanácsa (ENSZ BT) 1483 (2003) sz. határozatának végrehajtására vonatkozó, Irakról szóló 2003/495/KKBP közös álláspontot (1).

               (2)

               2010. december 15-én az ENSZ BT elfogadta az 1956 (2010) sz. határozatot, amelyben úgy határozott, hogy az Iraki Fejlesztési Alapból származó teljes bevételt az iraki kormány által az alap utódjaként létrehozott mechanizmus számlájára vagy számláira kell átutalni, és hogy az Iraki Fejlesztési Alapot legkésőbb 2011. június 30-án meg kell szüntetni.

               (3)

               A 2003/495/KKBP közös álláspontot ennek következtében módosítani kell, hogy lehetővé váljon a befagyasztott pénzkészleteknek, más befektetett pénzügyi eszközöknek vagy gazdasági forrásoknak az iraki kormány által az Iraki Fejlesztési Alap utódjaként létrehozott rendszer javára történő átutalása az 1483 (2003) és az 1956 (2010) ENSZ BT-határozatban megállapított feltételek szerint.

               (4)

               A 2003/495/KKBP közös álláspontot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2003/495/KKBP közös álláspont a következőképpen módosul:
   A 2. cikk helyébe a következő szöveg lép:

      „2. cikk
      Minden olyan pénzkészletet vagy más befektetett pénzügyi eszközt vagy gazdasági forrást,

                  a)

                  amely 2003. május 22-én a korábbi iraki kormánynak vagy annak Irakon kívül található állami szerveinek, vállalatainak vagy intézményeinek tulajdona, ahogyan azt a 661 (1990) ENSZ BT-határozat szerint létrehozott bizottság kijelölte, vagy

                  b)

                  amelyet Irakból eltávolítottak, vagy azt Szaddam Husszein vagy a korábbi iraki rendszer más magas rangú tisztségviselői és azok közvetlen családtagjai szereztek meg, beleértve az általuk vagy az ő nevükben eljáró vagy az utasításukra cselekvő személyek által birtokolt, illetve közvetlenül vagy közvetve ellenőrzött jogalanyokat, ahogyan azt a 661 (1990) ENSZ BT-határozat szerint létrehozott bizottság kijelölte,

            késedelem nélkül befagyasztanak és a tagállamok haladéktalanul intézkednek az iraki kormány által az Iraki Fejlesztési Alap utódjaként létrehozott rendszer javára történő átutalásukról, az 1483 (2003) és az 1956 (2010) ENSZ BT-határozatban megállapított feltételek szerint, amennyiben e pénzkészletek vagy más befektetett pénzügyi eszközök vagy gazdasági források maguk nem képezik korábbi bírósági, közigazgatási vagy választott bírósági visszatartási jog vagy ítélet tárgyát, amely esetben ezeket az ilyen visszatartási jog vagy ítélet kielégítésére fel lehet használni.”

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. december 20-án.

            a Tanács részéről

            az elnök

         E. FLOURENTZOU

      (1)  HL L 169., 2003.7.8., 72. o.